b'\n_START_ARTICLE_\nGlavotok\n_START_SECTION_\nGeografija\n_START_PARAGRAPH_\nZaselek z okoli 30 stalnimi prebivalci le\xc5\xbei na istoimenskem rti\xc4\x8dku, oddaljen okoli 17 km od mesta Krk. V kraju stoji fran\xc4\x8di\xc5\xa1kanski samostan s cerkvico Bla\xc5\xbeene Device Marije in avtokamp. Na koncu 15 m dolgega pomola stoji svetilnik, ki oddaja signal R Bl (4s). Nazivni domet svetilnika so 3 milje. Globina morja ob pomolu je do 3 m.\n_START_SECTION_\nZgodovina\n_START_PARAGRAPH_\nKnez Ivan Frankopan je leta 1473 daroval fran\xc4\x8di\xc5\xa1kanom zemlji\xc5\xa1\xc4\x8de na katerem so v letih 1507\xe2\x88\x921509 zgradili samostan in okoli leta 1507 gotsko enoladijsko cerkvico s korm, ki so jo v 17. stoletju podalj\xc5\xa1ali ter 1879 uredili novo fasado. Na glavnem oltarju so tri slike: v sredini \xc2\xbbBla\xc5\xbeena Devica Marija z detetom\xc2\xab, delo neznanega bene\xc5\xa1kega slikarja iz 17. stoletja, levo in desno pa sta sliki sv. Franja in sv. Bonevanture, delo Giorolama da Santacroce iz 16. stoletja. Dva stranska baro\xc4\x8dna marmorna oltarja je 1760 izdelal bene\xc5\xa1ki kipar Giuseppe Bisson. V samostanu je shranjena obse\xc5\xbena zbirka rokopisov in knjig pisanih v glagolici ter slik iz 17. in 18. stoletja. V bli\xc5\xbeini zaselka,  v zaliv\xc4\x8dku Bujina stoji stara cerkvica  sv. Ker\xc5\xa1evana, zgrajena okoli leta 1100.'